Navnet Smalgangen har tidligere vært brukt om flere gater i det som nå er Oslo: 1: Langs østsiden av Akerselva på nordsiden av Grønland opp mot Bredgaden / Breigata. Her var noe av Kristianias eldste forstadsbebyggelse, og mye av den ble revet i 1930-årene. Nr. 5 er gjenoppført på Norsk Folkemuseum i avdelingen fra Gamlebyen. 2: Et smug fra Pilestredet gjennom Smedkroken og Arbeidergata. 3: Før byutvidelsen i 1878 ble navnet brukt om Aurskoggata, som da lå i Aker.